
Általános indokolás

Budapest Főváros Kormányhivatala Kormánymegbízottja 2021. október 21. napján törvényességi felhívást tett Zugló Önkormányzatának Képviselő-testülete felé a jogszabályi rendelkezések – különösen az Mötv. 53. § (1) bekezdés b) pontjában foglaltak – figyelmen kívül hagyásával történt eljárás miatt, amikor a Gazdasági Bizottságra telepített hatáskörátruházás tárgyában rendelet helyett határozatban (272/2021. (VI. 14.) önkormányzati határozat) rendelkezett. A konkrét törvényességi felhívásnak a Képviselő-testület korábban eleget tett, a kérdéskör rendszerben történő rendezése azonban szükségessé tette a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosítását.

Részletes indokolás

Az 1. §-hoz

A Javaslat az SzMSz 20. § (2) bekezdésében az „és át nem ruházott” szövegrész hatályon kívül helyezésével biztosítja az Mötv. 68. § (3) bekezdésében foglaltaknak való megfelelést.

A 2. §-hoz

A Javaslat az eddig a Közbeszerzési Szabályzatban foglalt döntési jogkörnek az SzMSz-be helyezésével annak a követelménynek tesz eleget, mely szerint az egyes bizottságokat, így a Gazdasági Bizottságot illető véleményezési és döntési jogkört is meg kell jeleníteni az SzMSz-ben.
A 3. §-hoz
Hatályba léptető rendelkezést tartalmaz.

A rendelet módosítása európai uniós jogot nem érint.

